**HANKEDOKUMENDID**

**(HD / Juhised pakkujale)**

**„Tehniline valveteenus Narva linna objektidel“**

VEEBILEHEHANGE

(Narva Linnavalitsuse Linnamajandusameti

hankekorra § 2 p 5, § 4 lg 3 ja § 7 alusel)

Lugupeetud ettevõtjad,

Narva Linnavalitsuse Linnamajandusamet teeb Teile ettepaneku esitada pakkumusNarva Linnavalitsuse Linnamajandusameti bilansis ja valitsemisel olevatel kinnisvaraobjektide valveteenuse osutamiseks.

Riigihange [veebilehehange/teenused]: **„****Tehniline valveteenus Narva linna objektidel“.**

Hankija: Narva Linnavalitsuse Linnamajandusamet (reg. 75039729).

Rahastamisallikad: Narva linna omavahendid.

Hankelepingu eeldatav maksumus: 25 000 EUR (km-ta) / 30 000,00 EUR (km-ga)

Kas riigihange on jaotatud osadeks: Ei.

Kas riigihankele on lubatud esitada alternatiivseid pakkumusi: Ei.

Kas hankija kavandab pakkujatega pärast pakkumuste esitamist läbirääkimisi pidada: Ei.

Kõrvaldamis- ja kvalifitseerimistingimuste loetelu ning alltoodu tõendamiseks nõutavate dokumentide nimekiri:

1. Pakkujal puuduvad RHS § 95 lg 1, lg 4 p 8 sätestatud kõrvaldamisalused. **Pakkuja esitab** koos pakkumusega HD Lisa 1 kohaselt vormistatud kinnituse.
2. **Pakkujal peab olema** tööde teostamiseks ning hanke eesmärgi täitmiseks **vajalik kutsekvalifikatsioon.** Juhul, kui pakkujal puudub vajalik kvalifikatsioon hanke eesmärgiga ettenähtud mingi töö teostamiseks, kaasab töövõtja vastava kutsekvalifikatsiooniga isiku ning täidab lepingulised kohustused vastava kutsekvalifikatsiooniga isiku vastutusel või kaasab selle töö teostamiseks alltöövõtja.
3. Pakkuja peab omama kogemust riigihanke algamisele eelneva 36 kuu jooksul tehnilise valveteenuse osutamisel vähemalt viiel objektil. **Pakkuja esitab** loetelu täidetud lepingutest koos informatsiooniga teenuse osutamise aja, maksumuse ja tellija kohta (vt HD Lisa 6).
4. Pakkuja peab omama Politsei- ja Piirivalveameti poolt väljastatud kehtivat tegevuslubategevusalal "Turvateenuse osutamine" tegevusala alaliigiga "Vallas- ja kinnisvara valve ja kaitse" ning "Juhtimiskeskuse pidamine".

 Tegevusloa olemasolu kontrollib hankija avalikust majandustegevuse registrist.

1. Projekti tegija peab vastama järgmistele tingimustele:

Turvasüsteemide projekteerija, tase 6; valitud kompetentsid: Tulekahjusignalisatsioonisüsteemi projekteerimine, Turvasüsteemide projekteerimine. Pakkuja esitab pädeva isiku kutsetunnistuste koopiad vastavalt vastutusvaldkondades nõutule spetsialisti dokumendi(-tide)st.

1. Paigaldus- ja hooldustööde teostaja peab vastama järgmistele tingimustele:

Turvasüsteemide vastutav spetsialist, tase 5; valitud kompetentsid: Tulekahjusignalisatsioonisüsteemi paigaldamine ja hooldamine, Turvasüsteemide paigaldamine ja hooldamine. Pakkuja esitab pädeva isiku kutsetunnistuste koopiad vastavalt vastutusvaldkondades nõutule spetsialisti dokumendi(-tide)st.

1. Valveteenuste osutamiseks teostaja peab vastama järgmistele tingimustele: Turvajuht, tase 5. Pakkuja esitab pädeva isiku kutsetunnistuste koopiad vastavalt vastutusvaldkondades nõutule spetsialisti dokumendi(-tide)st.

Täiendavad dokumendid:

Pakkujatel on lubatud esitada ühispakkumus riigihangete seaduses sätestatud tingimustel. Ühispakkumuse esitamisel täidavad pakkujad HD Lisa 3 kohase ühispakkumuse volikirja.

Kui käesolevas HD-s ei ole sätestatud teisti, lähtutakse pakkujatel hankemenetlusest kõrvaldamise aluste kontrollimisel, pakkujate kvalifitseerimisel, pakkumuste vastavuse kontrollimisel ning pakkumuste hindamisel riigihangete seadusest, arvestades alla riigihanke siseriikliku piirmäära jäävate hangete olemusliku eripäraga (RHS § 14 lg 1).

Kui pakkuja kasutab alltöövõttu, esitab pakkuja pakkumuse koosseisus info alltöövõtja kohta vastavalt alusdokumentide Lisas 4 toodud vormile, tuues välja info alltöövõtja kohta, alltöövõtulepingu objekti kohta, mille suhtes pakkuja kavatseb sõlmida alltöövõtulepingu(id). Hankelepingu täitmisele ei tohi kaasata isikut, kellel esinevad RHS § 95 lg 1, lg 4 p 8 nimetatud kõrvaldamise alused (RHS § 122 lg 1 ja lg 4).

Maksuvõlgade kontroll:

Maksuvõlgade kontroll toimub kaheetapiliselt:

(a) Pakkumuse esitamise ehk avamise tähtpäeva seisuga ning

(b) Hankelepingu sõlmimise päeva seisuga (seejuures hankelepingu sõlmimise päeva määrab hankija).

Kui hankija tuvastab, et pakkujal esineb käesolevas punktis sätestatud võlg, annab ta pakkujale vähemalt kolm tööpäeva maksuvõla tasumiseks või ajatamiseks. Kui pakkuja on hankija antud tähtpäevaks maksuvõla tasunud või ajatanud, ei kõrvalda hankija pakkujat või taotlejat hankemenetlusest.

Tehniline kirjeldus:

Tehniline kirjeldus on antud HD Lisa 5.

Hankedokumentide väljastamine ja selgitused: Hankija võimaldab piiramatut elektroonilist juurdepääsu hankedokumentidele ja nende lisadele, mis on avalikult kättesaadavad Narva linna veebilehel [www.narva.ee](http://www.narva.ee)

Huvitatud isikute registreerimine: Huvitatud isikutel on võimalus ennast veebilehel hankekutse saanud isikuna registreerida, avaldades hankijale oma kontaktandmed. Hankedokumendid ja nende lisad elektroonselt välja võtnud isikute registreerimine toimub Hankija kontaltisiku elektronposti teel vabas vormis teate edastamisega.

Hankija ei vastuta e-posti side korrapärase toimimise eest. Registreerimisteate edastanud huvitatud isik on kohustatud veenduma, et hankija on registreerimisteate kätte saanud.

Registreerimine pole pakkumuse esitamise eelduseks, kuid hankedokumentide kättesaamise registreerimata jätmisel ei vastuta hankija huvitatud isiku informeerimiskohustuse nõuetekohase täitmise eest.

Pakkumuse hinna väljendamise viis ja rahaühik:

Pakkumuse hind esitatakse HD kohaselt ning pakkumuse hind tuleb väljendada ranges vastavuses Pakkumuse maksumustabeliga (HD Lisa 7) käibemaksuga ja ilma. Täiendavate maksetingimuste esitamine on keelatud. Pakkumuse rahaühikuks on euro (EUR).

Pakkumuse koostamine ja esitamine: Pakkumus koostada eesti keeles, ühes eksemplaris ning esitada digitaalselt e-posti aadressile narvahanked@narva.ee

Hankija ei vastuta e-posti side korrapärase toimimise eest.

Pakkujad täidavad HD Lisa 1 kohase vormi, avaldades hankijale oma üldandmed. Pakkuja esitab HD Lisa 2 kohase volikirja juhul, kui pakkumusele alla kirjutanud isik või isikud ei ole registrikaardile kantud juhatuse liikmed.

Pakkumuse esitamise aeg ja koht: **hiljemalt 01.12.2023 kell 10:00.**

Pakkumuse jõusolek: Pakkumus on jõus vähemalt 90 (üheksakümmend) kalendripäeva, pakkumuste esitamise tähtpäevast arvates.

Pakkumuse avamise aeg ja koht: **01.12.2023 kell 11.00.**

Hindamiskriteerium: Pakkumuste ainsaks hindamiskriteeriumiks on pakkumuse maksumus. Edukaks tunnistatakse madalaima hinnaga pakkumus (RHS § 85 lg 4).

Kõigi pakkumuste tagasilükkamine:

1. Juhul, kui kõik esitatud pakkumused ületavad hanke eeldatavat maksumust, on Hankijal õigus sõlmida hankeleping peale lisafinantseerimise saamist. Lisafinantseerimise saamata jäämisel on hankijal õigus teha põhjendatud kirjalik otsus kõigi pakkumuste tagasilükkamise kohta (RHS § 116 lg 1 p 2).
2. Hankijal on õigus lükata tagasi kõik pakkumused juhul, kui:
* hankemenetluse käigus muutuvad hanke väljakuulutamise eeldused, mis muudavad hanke realiseerimise võimatuks, seal hulgas, kui kõik esitatud pakkumused ületavad hankija rahalisi võimalusi (RHS § 116 lg 1 p 2);
* hankelepingu sõlmimine on muutunud võimatuks või ebaotstarbekaks Hankijast sõltumatutel põhjustel.

Hankemenetluse kehtetuks tunnistamine: Hankijal on õigus tunnistada riigihankemenetlus omaalgatuslikult kehtetuks eelkõige siis, kui hankemenetluse kestel on hankijale saanud teatavaks asjaolu, mis välistab või muudab hankija jaoks ebaotstarbekaks hankelepingu sõlmimise esitatud tingimustel, samuti siis, kui hankelepingu sõlmimine etteantud tingimustel ei vastaks muutunud asjaolude tõttu enam hankija varasematele vajadustele või ootustele (RHS § 73 lg 3 p 6).

Teenuse teostamise tähtaeg: **01.01.2024.a. – 31.12.2024.a.**

Hankelepingu olulised tingimused:

Hankeleping sõlmitakse vastavalt lisatud lepinguprojektile (HD Lisa 8).

Ette antud lepingutingimused pole läbiräägitavad. Lepingut saab muuta RHSis sätestatud juhtudel. Lepingu muudatused vormistatakse kirjalikult lepingu lisana. Kirjaliku vormi mittejärgimisel on muudatused tühised.

Tellija võib Lepingu kehtivuse ajal suurendada või vähendada valveteenuste mahtusid, lisades sinna või võttes maha valveobjekte, mis vormistatakse kirjalikult Lepingu Lisana. Lepingu maksumuse muutmisel on arvestusühikuks ühe ruutmeetri maksumus, mis määratakse kindlaks, jagades hoolduse kogumaksumuse hooldatava valveobjekti kogupinnaga.

Hankelepingu sõlmimine:

Hankeleping allkirjastatakse **5 (viie) tööpäeva jooksul** pakkujatele pakkumuse edukaks tunnistamise otsuse väljasaatmise päevast arvates. Juhul, kui pakkuja pole eelnimetatud tähtaja jooksul teostanud hankelepingu sõlmimiseks nõutavaid toiminguid, loetakse pakkuja oma pakkumuse tagasi võtnuks.

Objektiga tutvumine:

Pakkujatelt eeldatakse enne pakkumuse tegemist objektiga tutvumist, et arvestada pakkumuses kõikide võimalike töödega.

Riigihanke eest vastutav isik: Andrei Korol, Narva Linnavalitsuse Linnamajandusameti varade osakonna peaspetsialist, e-post: andrei.korol@narva.ee , tel: (+372) 359 9197.

**Lisad :**

Lisa 1. Pakkuja kinnitus

Lisa 2. Pakkuja esindaja volikiri (vajadusel)

Lisa 3. Ühispakkumuse volikiri (vajadusel)

Lisa 4. Alltöövõtja nõusolek (vajadusel)

Lisa 5. Tehniline kirjeldus koos lisadega

Lisa 6. Täidetud lepingute nimekiri

Lisa 7. Pakkumuse maksumustabel

Lisa 8. Hankelepingu projekt

**Lisa 1. Pakkuja kinnitus**

Hankija nimi: Narva Linnavalitsuse Linnamajandusamet

Riigihanke nimetus:Tehniline valveteenus Narva linna objektidel

Pakkuja nimi:

Pakkuja registrikood:

**PAKKUJA KINNITUS**

1. Käesolevaga kinnitame, et meil puuduvad RHS § 95 lg 1, lg 4 p 8 nimetatud hankemenetlusest kõrvaldamise asjaolud. Kinnitame, et vastame täielikult hankedokumentides esitatud kvalifitseerimistingimustele ning meil on kõik võimalused ja vahendid hankelepingu täitmiseks.
2. Oleme tutvunud hankedokumentide ja nende lisadega ning kinnitame, et nõustume täielikult hankija esitatud tingimustega.
3. Kõik käesolevale pakkumusele lisatud dokumendid moodustavad selle lahutamatu osa.
4. Kinnitame pakkumuses kõigi hanketeates ja hankedokumentides esitatud tingimuste ülevõtmist ja esitame pakkumuse üksnes kõigi nende asjaolude kohta, mille kohta hankija soovib võistlevaid pakkumusi.
5. Meile on antud võimalus saada täiendavat informatsiooni hankedokumentide sisu kohta ning tutvuda kõikide projekteerimiseks ja ehitustööde teostamiseks vajalike dokumentide ja asjaoludega. Kinnitame, et meile esitatud informatsioon on hankelepingu nõuetekohaseks täitmiseks piisav.
6. Juhul, kui meie pakkumus on ühispakkumus, vastutavad kõik ühispakkujad hankelepingu täitmise eest solidaarselt.
7. Meie pakkumus on jõus vähemalt 90 (üheksakümmend) kalendripäeva, pakkumuste esitamise tähtpäevast arvates.

INFORMATSIOON PAKKUJA KOHTA

|  |  |
| --- | --- |
| Ärinimi: |  |
| Äriregistri registrikood |  |
| Käibemaksukohustuslase reg.nr: |  |
| Tegevuskoha aadress: |  |
| Telefon: |  |
| E-posti aadress: |  |
| Kodulehekülg: |  |
| Pangakonto number: |  |
| Panga nimi: |  |
| Kontaktisik käesoleval pakkumusel (nimi, telefon, e-posti aadress): |  |

II. INFORMATSIOON ÜHISPAKKUMUSE KOHTA

(vastav ruut on märgistatud kaldristiga)

|  |  |  |
| --- | --- | --- |
| Pakkumus on ühispakkumus: | Jah: [ ]  | Ei: [ ]  |

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 2. Pakkuja esindaja volikiri**

**Hankija nimi:** Narva Linnavalitsuse Linnamajandusamet

**Riigihanke nimetus:** Tehniline valveteenus Narva linna objektidel

**Menetlusliik:** veebilehehange/teenused

Pakkuja nimi:

Pakkuja registrikood:

**PAKKUJA ESINDAJA VOLIKIRI**

**Käesolevaga volitab** \_\_\_\_\_\_\_\_\_\_\_\_\_\_\_\_\_ *(pakkuja ärinimi)* \_\_\_\_\_\_\_\_\_\_\_\_\_\_\_\_\_\_\_\_ *(volitaja nimi ja ametikoht)* **isikus** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(volitatava ees- ja perenimi ning isikukood)* **olema pakkuja ametlik esindaja ja allkirjastama pakkumust ülalnimetatud riigihankele.**

Volitatava allkirjanäidis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Käesolev volikiri hõlmab volitust hankelepingule allakirjutamiseks ning on antud ilma edasi-volitamise õiguseta.

Volikiri kehtib kuni pakkumuse jõusoleku tähtaja lõpuni.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 3. Ühispakkumuse volikiri**

**Hankija nimi:** Narva Linnavalitsuse Linnamajandusamet

**Riigihanke nimetus:** Tehniline valveteenus Narva linna objektidel

**Menetlusliik:** veebilehehange/teenused

Pakkuja nimi:

Pakkuja registrikood:

**ÜHISPAKKUMUSE VOLIKIRI**

Käesolevaga kinnitame, et alljärgnevalt loetletud isikud moodustavad ühispakkujad ühispakkumuse esitamiseks:

|  |  |  |  |  |  |
| --- | --- | --- | --- | --- | --- |
| Jrk | Pakkuja nimi | Pakkuja registrikood | Pakkuja aadress | Allkirjaõigusliku isiku nimi | Allkirjaõigusliku isiku allkiri |
| 1. |  |  |  |  |  |
| 2. |  |  |  |  |  |

(vajadusel lisada või kustutada ridu)

Ühispakkujate juhtivaks pakkujaks on:

|  |  |
| --- | --- |
| Pakkuja nimi |  |
| Pakkuja registrikood |  |
| Pakkuja aadress |  |
| Allkirjaõigusliku isiku nimi |  |
| Allkirjaõigusliku isiku allkiri |  |

Ühispakkujad volitavad juhtiva pakkujana nimetatud isikut tegutsema ühispakkujate juhtiva pakkujana hankemenetlusega, hankelepingu sõlmimisega ning hankelepingu täitmisega seotud toimingute tegemisel, esindades ühispakkujaid suhetes hankijaga.

Kinnitame, et hankelepingu sõlmimisel vastutavad kõik ühispakkujad solidaarselt hankelepingu täitmise eest.

Kinnitame, et kõik ühispakkumuse esitanud ühispakkujad jäävad pakkumusega seotuks ning on valmis täitma oma kohustusi kuni kõikide hankelepingust tulenevate kohustuste täitmiseni.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 4. Alltöövõtja nõusolek**

**Hankija nimi:** Narva Linnavalitsuse Linnamajandusamet

**Riigihanke nimetus:** Tehniline valveteenus Narva linna objektidel

**Menetlusliik:** veebilehehange/teenused

Pakkuja nimi:

Pakkuja registrikood:

**ALLTÖÖVÕTJA NÕUSOLEK**

**Käesolevaga** \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(alltöövõtja, kelle kvalifikatsioonile tuginetakse, ärinimi)*

\_\_\_\_\_\_\_\_\_\_\_\_\_\_\_\_\_ *(äriregistrikood)* **tõendab, et on andnud** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(pakkuja ärinimi)* **nõusoleku osaleda ülalnimetatud hankelepingu täitmisel \_\_\_\_\_\_\_\_\_\_\_\_** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(tööde liik)* **osas** **alltöövõtjana**.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 5. Tehniline kirjeldus**

Hankija nimi: Narva Linnavalitsuse Linnamajandusamet

Riigihanke nimetus: „**Tehniline valveteenus Narva linna objektidel**“

Hanke esemeks on kinnistute ning nende juurde kuuluvate rajatiste, hoonete ja viimaste ruumide (edaspidi Valveobjekt või Valveobjektid) valveteenus (tehniline valve ja häireedastuse teenus), sh valveobjektil valvesüsteemi projekteerimine, paigaldamine ja pärast lepingu lõpetamist demonteerimine ning Valveobjektile paigaldatud valve- ja ATS seadmete kontroll ja hooldus.

**Tehnilise valve eesmärgiks on:**

1. Tagada Valveobjektide puutumatuse jälgimine valveseadmete (edaspidi Häiresüsteem) abil, häiresignaalide vastuvõtt juhtimiskeskuses ja nendele reageerimine turvaettevõtte autopatrulli poolt.

2. Häireseadmestiku abil tuvastada ründeoht või rünne Valveobjektide vastu ning häireteatele kiiresti reageerida, informeerida juhtunust kontaktisikuid, vajadusel politseid ja/või päästeteenistust. Töövõtja peab tagama Valveobjektide tulekahjusignalisatsioonisüsteemi keskseadmesse tulevate tulekahjuteadete automaatse edastamise Päästeameti Häirekeskusesse (seadme abil).

Töövõtja juhindub Eesti Vabariigi seadustest, sh turvaseadusest, määrustes sätestatud ja ametiasutuste poolt esitatavatest nõuetest ning valveteenused peavad olema kooskõlas sellekohaste rahvusvaheliste, Euroopa ja Eesti standardiorganisatsiooni standarditega, tehniliste normide ja tuleohutusnõuetega.

**Töövõtu mahtu kuuluvad:**

1. Valvesüsteemide/Valveseadmestiku projekteerimis-, paigaldus- ja hooldustööd (lepingu kehtivuse ajal), mittekasutatavate juhtmete ja seadmestiku demonteerimine. Töövõtjal tuleb lähtuda kõikidest asjakohastest õigusaktidest ja standarditest, omal kulul projekteerida, paigaldada ja pärast lepingu lõpetamist demonteerida enda omandis oleva valveseadmestiku, st Töövõtja tagab Valveobjektile häirete edastamiseks vajaliku seadmestiku. Töövõtja kannab kõik tööde teostamisega seotud kulud.
2. Paigaldus- ja/või lammutustööde lõpetamise järel taastada ja parandada tööde teostamise kohad (krohvimine, värvimine jms), tagada kõigi mitte rekonstrueeritavate kommunikatsioonide ja rajatiste toimimine, kaitsmine ja vajadusel ümbertõstmine.
3. Tööde käigus tekkinud jäätmed peavad olema likvideeritud ja utiliseeritud vastavalt kehtivale jäätmeseadusele. Tellijale esitatakse jäätmete nõuetekohast käitlemist tõendav dokument (jäätmete deklaratsioon).
4. Lepingu kehtivuse ajal valveseadmestiku tagamine valveobjektidel ning selle kasutamine, kontroll, hooldus, remont jms.
5. Süsteem peab võimaldama objekti automaatset valvestamist ja valvest maha võtmist.
6. Valvesüsteem peab võimaldama automaatset uste sulgemist ja avamist (täpne aeg lepitakse Tellijaga kokku igal objektil eraldi).
7. Süsteem peab omama salvestuse katkestuse funktsiooni, mis tähendab seda, et salvestuse katkestuse puhul tuleb juhtimiskeskusesse häiresignaal.
8. Töövõtjal on kohustus Lepinguga seotud informatsiooni vahendamiseks võtta kasutusele nõuetekohase elektroonilise halduspäeviku keskkond ja tagada Tellijale ning tema poolt nimetatud kontaktisikutele juurdepääs ja kasutamisõigus vajalikus mahus. Halduspäevikus registreeritakse Töövõtja poolt kõik hanke esemega hõlmatud objektidel toimunud häirete aktid, sh häirete arv, reaalsed häired, valehäired, tulekahju häired, patrullide väljasõidud, elektrikatkestused jne, samuti esitatud kaebused, teated puuduste ja rikkumiste kohta, samuti puuduste kõrvaldamise tähtajad ning puuduste kõrvaldamise tulemused, seadmete hooldustööde teostamisega seotud aktid, samuti väljaspool korralist hooldust toimunud rikete kõrvaldamised jms. Halduspäevik peab tagama informatsiooni vahetamist/edastamist Töövõtja ning Tellija ning tema kontaktisikute vahel.
9. Lepingu lõppemisel tagab Töövõtja väljavõtte halduspäevikust lepinguperioodi kohta iga Valveobjekti osas, andes selle üle Tellijale.
10. Töövõtja peab pöörama tähelepanu ja avastama Valveobjekti mittevastavused, mis võivad mõjutada Valveobjekti turvalisust ning mida on võimalik lihtvaatlusega tuvastada (näiteks: mittetöötav valgustus, avatud aknad, katkised lukud, sulused ja muud rikutud detailid) ning teavitama viivitamatult Valveobjekti haldajat (Tellija kontaktisikut).
11. Töövõtja peab teostama kõik muud hanke eesmärgi täitmisega kaasnevad toimingud ja tööd (kõik vajalikud lisatööd).
12. Töövõtja peab tagama lepinguperioodi jooksul Tellijale 24/7 klienditoe telefoni teel. Klienditugi peab võimaldama Tellijale nõustamis- ja tugiteenust täiendava informatsiooni andmiseks ja saamiseks turvateenuse kasutamise kohta, hoolduse alla käivate rikete ja tõrgete registreerimiseks ja väljakutseteks, tellija personali juhendamiseks tõrkeolukorras.
13. Töövõtja peab tagama tuleohutuse nõuete täitmise.
14. Tööde mahtu kuuluvad kõik vajalikud toimingud, sh personali koolituste läbiviimine, tehniliste süsteemide kasutusjuhendite koostamine jms.

**Tehniline valveteenus**

1. Töövõtja võtab endale kohustuse valvata ja kaitsta Lepingu ja antud tehnilise kirjelduse kohaselt Valveobjekte Lepingu lisades fikseeritud aadressidel.
2. Töövõtja juhindub Valveobjekti valve ja kaitse korraldamisel õigusaktidest ning Turvaettevõtte poolt sisemiseks kasutamiseks kehtestatud juhenditest, eeskirjadest ja instruktsioonidest.
3. Valveobjekti väli- ja/või sisevalvesüsteem edastab Töövõtjale häiresignaali. Töövõtja peab tagama häire vastuvõtmise; tagama viivitamatu häiresignaalile reageerimise, sh häire edastanud valveala tuvastamise, tegema kindlaks häire põhjuse ja võtma kasutusele asjakohased meetmed.
4. Töövõtjal peab olema võimalus kasutada Narva linnas turvapatrulli. Patrull koosneb turvatöötajatest, kes omavad vähemalt Turvatöötaja I või EKR 3 kutsetunnistust ja on varustatud sõiduauto, raadiosidevahendite ja seadustega lubatud erivahenditega. Patrullekipaažid peavad kandma Turvatöötaja märgistust.
5. Töövõtja on kohustatud teatama Tellija kontaktisikule häiresignaali saabumisest juhtimiskeskusesse ning kuriteo või tulekahju avastamise korral viivitamatult teatama sellest politseile või päästeteenistusele.
6. Juhtimiskeskus on kohustatud saatma autopatrulli Valveobjektile viivitamatult pärast häiresignaali registreerimist juhtimiskeskuses. Patrullekipaaži reageerimine ei kuulu tasumisele.
7. Autopatrulli väljasõitu objektile ei toimu häiresignaali registreerimise korral vaid juhul, kui Tellija või Valveobjekti kontaktisik informeerib viivitamatult juhtimiskeskust ekslikust valehäirest.
8. Juhtimiskeskusesse saabunud häirele peab Töövõtja ekipaaž reageerima koheselt (reageerimisaeg mitte suurema ajakuluga kui maks 5 min), v.a juhul, kui Valveobjektil töötav turvatöötaja või Valveobjekti kontaktisik on selgelt edastanud teate valehäire kohta. Valeväljakutseks või valehäireks võib lugeda nii kliendist sõltuvatest kui ka sõltumatutest asjaoludest tekkinud häireid, nagu näiteks Tellija hooletus häireseadmestiku käsitsemisel; seadmete rike Tellija või kolmandate isikute süül; loomad; Valveobjekti ruumide niiskus, tolm või temperatuuri muutused; sulgemata sissepääsud, aknad või avad jne või teadmata põhjusega häire. Valeväljakutse või valehäirele reageerimine ei kuulu tasumisele.
9. Häiresignaali kontrollimisel sissemurdmise jälgede või muu ründe avastamise korral teavitab autopatrull sellest koheselt juhtimiskeskust ning tagab kohapeal objekti valve ja kaitse.
10. Valveobjekti kaitse tagamisel häiresignaali korral autopatrull: - teeb kindlaks häire põhjuse; - teeb visuaalselt kindlaks Valveobjekti välised kahjustused; - blokeerib Valveobjekti juurde- ja sissepääsuteed; - avastades Valveobjektil sissetungi tunnuseid, tagab Valveobjekti puutumatuse kuni politsei ja Valveobjekti kontaktisiku ja/või esindaja saabumiseni rakendades mehitatud valve; - peab kinni kuni politsei saabumiseni Valveobjektil avastatud isikud, kes ohustavad Valveobjekti turvalisust, ja annab nad üle politseile; - Valveobjektilt häire saades peab Töövõtja ekipaaž Valveobjektile jõudes vajadusel sisenema hoonesse ning lähtuma ettenähtud tegutsemiskorrast; - omades ülevaadet, peab Töövõtja teavitama häirest telefonitsi Valveobjekti kontaktisikut, kellega mitte ühendust saades kontakteeruma Valveobjekti esindajaga; - iga objektilt saabunud häiresignaali kontrollimise kohta koostab Autopatrull vaatlusakti.
11. Kui valve on taastunud ning Valveobjektil ei ole võimalik tuvastada häire põhjust, piisab Valveobjekti kontaktisiku või esindaja teavitamisest SMS või e-posti teel;
12. Häire kohta koostatud häireakt tuleb sisestada halduspäevikusse ning saata e-posti teel Valveobjekti kontaktisikule hiljemalt häirele järgneval päeval kell 08:00;
13. Töövõtja peab teavitama Valveobjekti kontaktisikut või esindajat ka siis, kui Valveobjekt on valvest maas ajavahemikul, millal peaks valves olema;
14. Töövõtja peab tagama HD lisas märgitud hoonete automaatse tulekahjusignalisatsioonisüsteemi keskseadmesse tulevate tulekahjuteadete automaatse edastamise Häirekeskusesse (seadme abil) ja/või juhtimiskeskusse; Võtma tarvitusele esmased abinõud kahju leviku tõkestamiseks;
15. Töövõtja kinnitab Valveobjektidele osapoolte vahel kooskõlastatud kohtadesse ja kujunduses Tellija poolt valveteenuse osutamisest teavitavad tunnussildid.
16. Töövõtja teostab kõik muud hanke eesmärgi täitmisega kaasnevad toimingud.

**Häireedastusteenus**

1. Töövõtja peab paigaldama vajadusel Valveobjektile häire edastamiseks vajaliku seadmestiku ja ühendama selle Valveobjektil asuva ATS-süsteemiga (tasu töötava ja korras oleva seadmestiku paigalduse, olemasolu ja demonteerimise eest Valveobjektil sisaldub lepinguhinnas). Kui Valveobjektidel on praegu olemas valve- ja ATS keskseadmed, andurid ja muu objektipõhine valvetehnika, kuid kui Töövõtjal on vaja häire edastamiseks lisada objektile mõni spetsiifiline seade, mis tagab häire edastamise, siis nende seadmete paigaldamise kulu peab sisalduma lepinguhinnas. Pakkujal on võimalus tutvuda objektidega kohapeal ja määrata töömahud (objektid on toodud HD lisas);
2. Kõik häireedastamiseks vajaliku seadmestiku kaudu juhtimiskeskusesse saabunud häireteated tuleb registreerida ja sellega seotud andmed säilitada seaduses ettenähtud korras;
3. Töövõtja peab koheselt teavitama Valveobjekti kontaktisikut ATS-süsteemi ja/või ühenduse rikketeadetest telefoni teel.

**ATS seadmete hooldus**

Automaatse tulekahjusignalisatsioonisüsteemi veatu ja katkematu funktsioneerimise tagamiseks tuleb automaatset tulekahjusignalisatsioonisüsteemi regulaarselt kontrollida ja hooldada, sh on vaja:

1. Kontrollida kõiki päevikusse tehtud sissekandeid. Päeviku sissekannete olemasolul (rikked, alarmid) tegutseda vastavalt nendele.
2. Kontrollida keskseadme häire-, vea- ja abifunktsioone.
3. Kontrollida keskseadme ja toiteplokkide reservtoiteakude korrasolekut, mahtuvuse piisavust ja vastavust normidele. Kasutada selleks spetsiaalset akutestrit.
4. Kontrollida visuaalselt automaatse tulekahjusignalisatsioonisüsteemi seadmeid ja märke niiskuse sattumisest keskseadmesse ja anduritesse.
5. Katsetada keskseadme reaktsiooni anduriahela katkestuse ja lühise korral ning erinevate väljundite ja/või andurite isoleerimist.
6. Kontrollida ventilatsioonisüsteemi jm (elektrilised uksed, suitsuärastus) ettenähtud süsteemide automaatset lülitumist tulehäire korral.
7. Kontrollida signaalide edastamist Häirekeskusesse või/ja turvafirmasse.
8. Kontrollida hooldusobjekti struktuuri ja kasutusala muudatustest tingitud võimalikke ohte või takistusi süsteemi toimimisele, jälgitakse väljapääsuteedel asuvate teatenuppude piisavat nähtavust, andurite asukohtade sobivust ja piisavust ruumide planeeringu muutmisel, hinnata süsteemi toimimise terviklikkust.
9. Kontrollida seadmete paiknemisskeemide õigsust, hinnata süsteemi toimimise terviklikkust ja teavitada valdajat inventari paigutusest ja hooldusobjekti kasutusviisist tingitud süsteemi töö häiretest. Vajadusel tehakse paiknemisskeemidel muudatused.
10. Kontrollida igast ahelast vähemalt ühe anduri või tulekahjuteatenupu rakendumist (igal kvartalil erinevast avastamispiirkonnast), et katsetada keskseadme võimet võtta vastu signaale.
11. Kontrolli käigus kontrollitakse alarmiseadmete tööd ja rakendatakse kõiki teisi väljundeid ja ühendusi keskusega.
12. Kontrollida iga anduri, teatenupu ja alarmseadme tööd vastavalt tootja soovitustele, sealhulgas vajadusel tuleb komponente hooldada ja puhastada mustusest, tolmust vms. Andurite rakendumise kontrolliks kasutatakse spetsiaalselt selleks ettenähtud aerosooltestrit või suitsu/temperatuuri testrit (vajadusel puhastatakse anduri optiline element).
13. Kontrollida visuaalselt kõikide kaablite ühenduste ja seadmete korrasolekut (kahjustusteta ja korralikult kaitstud), vajadusel korrastatakse ühendused.
14. Kontrollida signaali edastamist alarmkelladele, nende kuuldavust kõikides avastamistsoonides ja ruumides.
15. Teostada kõik muud hanke eesmärgi täitmisega kaasnevad toimingud ja tööd (kõik vajalikud lisatööd).

**Valveseadmete hooldus**

Hooldustööde eesmärgiks on tagada valvesüsteemi seadmestiku või süsteemi veatu ja katkematu funktsioneerimine, sh on vaja:

1. Kontrollida kõiki sissekandeid hoolduspäevikus. Tegutseda vastavalt nendele, hoolduse käigus avastatud vea kohta tuleb teha märge päevikusse ja parandustegevust tuleb alustada nii kiiresti kui võimalik.
2. Kontrollida valvesüsteemi keskseadme häire-, vea- ja abifunktsioone.
3. Kontrollida keskseadme ja toiteplokkide reservtoiteakude korrasolekut, mahtuvuse piisavust ja vastavust normidele. Kasutada selleks spetsiaalset akutestrit.
4. Kontrollida igast valvegrupist vähemalt ühe anduri rakendumist (igal kvartalil erinevast), et katsetada keskseadme võimet võtta vastu signaale.
5. Kontrollida signaalide edastamist kontrollitavast valvealast häiresireenidele (k.a klaviatuuride summer).
6. Kontrollida signaalide edastamist kontrollitavast valvealalt juhtimiskeskusse või/ja robottelefoni kaudu Kliendi telefonidele.
7. Kontrollida valvekeskseadme seadistuste korrasolekut - lokaalse valvekeskuse kellaaja ning kuupäeva kontroll ning vajadusel korrektsioon.
8. Valveandurite (liikumisandur, uksekontakt) kontroll (igast valvealast) - liikumistest koos lokaalsesse valvekeskusesse jõudva info kontrollimisega.
9. Kontrollida kõikide paanikanuppude korrasolekut eraldi kuni valvekeskusesse ja turvafirmasse jõudva info kontrollimisega.
10. Kontrollida iga valveanduri (liikumisandur, magnetkontakt) tööd vastavalt tootja soovitustele, sealhulgas vajadusel tuleb komponente hooldada ja puhastada mustusest, tolmust vms.
11. Kontrollida visuaalselt kõikide kaablite ühenduste ja seadmete korrasolekut (kahjustusteta ja korralikult kaitstud), milleks avatakse kaablite harutoosid ja ühendus-/laiendusmoodulid, vajadusel korrastatakse ühendused.
12. Kontrollida hoone struktuuri ja kasutusala muudatustest tingitud võimalike ohtude või takistuste mõju süsteemi toimimisele.
13. Kontrollida seadmete teostusjooniste õigsust, hinnata süsteemi toimimise terviklikkust ja teavitada valdajat inventari paigutusest ja hooldusobjekti kasutusviisist tingitud süsteemi töö häiretest. Vajadusel teostatakse teostusjooniste muudatused.
14. Kontrollida süsteemi tarkvara korrasolekut ja graafiliste plaanide õigsust haldusarvutis. Vajadusel teostatakse muudatused graafilistel plaanidel.
15. Teostada süsteemi ajakohase tagavarakoopia varundamist (server, CD, mälupulk, vms) ning turvalist säilitamist.
16. Teostada kõik muud hanke eesmärgi täitmisega kaasnevad toimingud ja tööd (kõik vajalikud lisatööd).

Töövõtja peab pakkumuse maksumusse arvestama kõik ennetusliku hoolduse ja/või remondi käigus kasutatavad kulumaterjalid ning töökulud (tehtavatele töödele), nende eest Tellija eraldi juurde ei maksa.

Töövõtja peab täitma siseministri 07.01.2013 määruse nr 1 “Nõuded tulekahjusignalisatsioonisüsteemile ja ehitistele, kust tuleb automaatse tulekahjusignalisatsioonisüsteemi tulekahjuteade edastada Häirekeskusesse, ning tulekahjuteate edastamise ja sellest loobumise kord“ § 25 lg 1 kohast automaatse tulekahjusignalisatsioonisüsteemi päevikut eelnimetatud määruse sama paragrahvi lg 3 nimetatud ulatuses.

**Teenuse kestus**

Teenuse osutamise tähtaeg on 12 kuud peale lepingu sõlmimist, s.o alates 01.01.2024. a kuni 31.12.2024. a.

**Hankelepingu olulised tingimused**

Hankeleping sõlmitakse pärast linnaeelarvest raha eraldamist.

Hankeleping sõlmitakse vastavalt lisatud lepinguprojektile.

Lepingut saab muuta RHSis sätestatud juhtudel. Lepingu muudatused vormistatakse kirjalikult lepingu lisana. Kirjaliku vormi mittejärgimisel on muudatused tühised.

**Muud tingimused, mida tuleb pakkumuse tegemisel ja teenuste osutamisel arvestada**

1. Pakkumuses tuleb arvestada kõikide teenuste osutamisega, mis on vajalikud hankedokumentides ja selle lisades kirjeldatud eesmärgi täitmiseks kuni hankedokumentides kavandatud teenuste täieliku valmimiseni ja üleandmiseni Tellijale. Kõik konstruktsioonide ja süsteemide eesmärgipäraseks tõrgeteta töötamiseks vajalikud teenused, tööd või tooted, mis ei ole kajastatud pakkumuses, kuid milleta ei ole võimalik tagada lõppeesmärki, loeb Tellija tööde koostisosaks, mille eest täiendavalt maksma ei pea.
2. Pakkumuses tuleb arvestada ka nende teenusega, mis ei ole hankedokumentides otseselt kirjeldatud, kuid on vajalikud teha tulenevalt valveobjekti tegelikust olukorrast ja seisundist. Tellija eeldab, et pakkuja on objekti olemasoleva olukorraga tutvunud ning oma pakkumuses arvestanud kõikide vajalike teenusega, tuginedes teenuste vajaduse ja hinna määramisel oma professionaalsusele ja sarnaste teenuste kogemusele. Pakutu suhe tegelikkusesse on pakkuja risk.
3. Pakkumuses tuleb arvestada nende teenuste teostamisega, mis ei ole hankedokumentides otseselt kirjeldatud, kuid tulenevad kehtivatest õigusaktidest, tehnilistest normidest, standarditest ja vastavate ametkondade nõuetest (sh Päästeamet).
4. Hankedokumentides kirjeldatud eesmärgi täitmiseks vajalike teenuste mahtude määramine on pakkuja kohustus. Juhul kui hankedokumentide või selle lisades on esitatud konkreetsed teenuste mahud, tuleb lugeda neid informatiivseteks ning pakkumuses tuleb arvestada tegelike vajalike teenuste mahtudega.

**Märkused:**

1. Töövõtja kohustuseks on teenuste käigus Tellija vajaduste ja soovide väljaselgitamine ja nendega arvestamine. Juhul kui Tellija soovid ei ole otstarbekad või ei vasta kehtivatele seadustele ja normidele kohustub Töövõtja andma Tellijale professionaalse selgituse ja hinnangu ning võimalusel leidma lahenduse mis rahuldaks Tellija soove ja ei oleks vastuolus kehtivate normide ja seadustega. Töövõtja ei ole kohustatud sisse viima selliseid Tellija parandusi, mis lähevad vastuollu kehtivate seaduste ja normidega.

Pakkujal on võimalus tutvuda objektidega kohapeal ja määrata töömahud. Objektiga tutvumise aeg tuleb eelnevalt kokku leppida.

**Lisa - Valveobjektide loetelu**

|  |  |  |  |  |  |  |
| --- | --- | --- | --- | --- | --- | --- |
| **Jrk.nr** | **Valveobjekt** | **Katastritunnus** | **Hoone suletud netopind, m²** | **Häireedastus****teenus** | **ATS** | **Objekti kasutuse ajavahemik** |
|
| 1 | Narva, Haigla tn 6, tervishoiuhoone, büroohoone | 51105:004:0129 | 3 282,30 |  | X | 08:00 - 22:00 |
| 2 | Narva, Linda tn 4, büroohoone | 51101:001:0910 | 5 289 |  | X | 08:00 - 22:00 |
| 3 | Narva, Malmi tn 5a, büroohoone | 51101:006:0033 | 2 027,60 |  | X |  |
| 4 | Narva, Kreenholmi tn 25, 25/1, mitmefunktsionaalne (rahvaste maja, aula, kunstikool, võimla) | 51105:004:0170 | 5 179 |  | X | 08:00 - 22:00 |
| 5 | Narva, Raekoja pl 1, muu meelelahutushoone | 51101:002:0092 | 1 923,80 | X | X |  |
| 6 | Narva, Peetri plats 1/A.Puškini tn 14,muu erihoone | 51101:001:0019/51101:001:0003 | 1848,5/783,0 |  | X |  |
| 7 | Narva, Peetri plats 3,büroohoone | 51101:001:0053 | 2545.7 |  | X |  |
| 8 | Narva, Peetri plats 5/Malmi tn 2a,muu büroo- või administratiivhoone | 51101:001:0052/51101:001:0041 | 1184.5/353,4 |  | X | 07:45 - 17:15 |
| 9 | Narva, Malmi tn 2b,muu transpordihoonegaraažid | 51101:001:0065 | 134.4 |  |  | 07:45 - 17:15 |
| 10 | Narva, Pimeaia tn 3 Victoria bastioni kasematid, püssirohukelder | 51101:002:0071 | 31307 |  | X | 09:30 - 19:30 |

Valveobjektide kogupind: ca 55 858,2 m2 .

**Lisa 6**. **Täidetud lepingute nimekiri**

Hankija nimi: Narva Linnavalitsuse Linnamajandusamet

Riigihanke nimetus: Tehniline valveteenus Narva linna objektidel

Menetlusliik: veebilehehange/teenused

Pakkuja nimi:

Pakkuja registrikood:

**LOETELU VIIMASE 36 KUU JOOKSUL TEOSTATUD**

**ANALOOGSETE LEPINGUTE KOHTA**

|  |  |  |  |  |
| --- | --- | --- | --- | --- |
| Teostaja(ühispakkumuse korral vastav ühispakkuja nimi) | Ostja nimi, kontaktandmed | Täidetudlepingute ese | Teostamise aeg ja koht | Maksumus(eurodes, ilma käibemaksuta) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

(vajadusel lisada või kustutada ridu)

Kinnitame, et nimetatud tehingud on teostatud korrektselt, sõlmitud lepingute ning hea tava kohaselt.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 7. Pakkumuse maksumustabel**

Hankija nimi: Narva Linnavalitsuse Linnamajandusamet

Riigihanke nimetus: „**Tehniline valveteenus Narva linna objektidel**“

Pakkuja nimi:

Pakkuja registrikood:

**Pakkumuse maksumustabel**

|  |  |  |
| --- | --- | --- |
| **nr** | **Valveobjekt** | **Teenuse osutamise maksumus** |
|
| **1 kuu kohta** | **12 kuu kohta** |
| 1 | Narva, Haigla tn 6 |  |   |
| 2 | Narva, Linda tn 4 |  |  |
| 3 | Narva, Malmi tn 5a |  |  |
| 4 | Narva, Kreenholmi tn 25, 25/1 |  |  |
| 5 | Narva, Raekoja plats 1 |  |  |
| 6 | Narva, Peetri pl 1/Puškini tn 14 |  |  |
| 7 | Narva, Peetri plats 3 |  |  |
| 8 | Narva, Peetri pl 5/Malmi tn 2a |  |  |
| 9 | Narva, Malmi tn 2b |  |  |
| 10 | Narva, Pimeaia tn 3, püssirohukelder |  |  |
|   | Maksumus kokku (km-ta) |   |   |
|   | Käibemaks (20%) |   |   |
|  | **Kogumaksumus (km-ga)** |  |   |

**Märkused:**

1. Pakkumise hind sisaldab ka nende tööde tegemise kulusid, mis ei ole küll otseselt kirjeldatud hankekutses ega näidatud pakkumuse maksumustabelis, kuid mille tegemine on mõistlikult vajalik lepingu eesmärgi saavutamiseks. Kõik sellised tööd oleme nõus teostama ilma pakkumuse hinda muutmata.

2.      Juhul, kui kõik esitatud pakkumused ületavad hanke eeldatavat maksumust, on Hankijal õigus sõlmida hankeleping peale lisafinantseerimise saamist. Lisafinantseerimise saamata jäämisel on Hankijal õigus teha põhjendatud kirjalik otsus kõigi pakkumuste tagasilükkamise kohta (RHS § 116 lg 1 p 2).

Pakkujal on võimalus tutvuda objektidega kohapeal ja määrata töömahud.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 8. Hankelepingu projekt**

**HANKELEPING nr**

Käesoleva lepingu (edaspidi "Leping") pooled on: Narva Linnavalitsuse Linnamajandusamet, registrikood 75039729, aadress Peetri plats 3, 20308 Narva), edaspidi Tellija), keda esindab põhimääruse alusel direktor ............................................, ühelt poolt, ja ………………………, registrikood: …………….., aadress: ………………(edaspidi Täitja), keda esindab …………………………………, teiselt poolt,

edaspidi nimetatud ka eraldi Pool või koos Pooled, sõlmisid lepingu tehnilise valveteenuse ostmiseks (edaspidi nimetatud Leping) alljärgnevas:

1. **Lepingu ese ja dokumendid**
	1. Lepingu esemeks on tehnilise valveteenuse ostmine (edaspidi Teenus), mis seisneb vallas- ja/või kinnisvara valves ja kaitses Täitja poolt, vastavalt Tellija juhistele ja Lepingu dokumentidele.
	2. Käesoleva lepingu juurde kuuluvateks dokumentideks loetakse:
		1. Lisa 1 - Tehniline kirjeldus;
		2. Lisa 2 - Pakkumus.
2. **Täitja kohustused**
	1. Täitja kohustub:
		1. võtma hankedokumentides toodud valvatavad objektid (edaspidi Objekt või Objektid) valve alla ning tagama Objektide puutumatuse;
		2. pakkuma teenust vastavalt tehnilises kirjelduses toodud tingimustele ning Täitja poolt esitatud pakkumusele;
		3. tagama kvalifitseeritud, nõutavate oskuste ja teadmistega personali ning teenuse osutamiseks vajalike tegevuslubade ja vastavussertifikaatide olemasolu;
		4. järgima Teenuse osutamisel kehtivaid õigusakte, head tava, ohutuseeskirju ja vastavaid juhendeid;
		5. seadusega lubatud raames kinni pidama isikud, kes oma käitumisega ohustavad Objektide turvalisust.
3. **Tellija kohustused**
	1. Tellija kohustub:
		1. tasuma Täitjale nõuetekohaselt osutatud teenuste eest;
		2. tagama Objektide varustuse elektrienergiaga ja tuleohutusnõuete täitmise;
		3. võimalusel arvestama Täitja soovitustega Objektide turvalisuse tagamisel.
4. **Lepingu hind ja arveldamise kord**
	1. Teenuse kogumaksumus (edaspidi ka Lepingu hind) on …….… Nimetatud summale lisandub käibemaks õigusaktidega ettenähtud korras.
	2. Lepingu hind on Täitjale siduv. Täitjal ei ole õigust nõuda mingite kulude hüvitamist lisaks Lepingu hinnale. Seega on Lepingu hind lõplik, olles sõltumatu Täitja maksu- või muude avalik-õiguslike rahaliste kohustuste võimalikust suurenemisest. Ka maksuriske kannab täies ulatuses Täitja.
	3. Tasumine Teenuse eest toimub võrdsete kuumaksetena.
	4. Tellija tasub Täitjale vastavalt lepingu tingimustele igakuiselt teostatud Teenuse eest esitatud e-arve alusel. Tellija maksetähtaeg on 15 kalendripäeva arve kättesaamisest arvates.
5. **Poolte vastutus**
	1. Pooled on täielikult vastutavad teisele poolele tekitatud kahjude, sh saamata jäänud tulu eest.
	2. Kui Täitja ei täida omapoolseid kohustusi, siis on Tellijal õigus nõuda leppetrahvi kuni 30% ulatuses lepingu teenuste vastava kuu püsitasust. Trahvi tasumine ei vabasta Täitjat muudest Tellijale tekitatud kahjude hüvitamise kohustustest.
	3. Tasumisega viivitamise korral on Täitjal õigus nõuda Tellijalt viivist 0,15% lepingu kogumaksumusest iga viivitatud kalendripäeva eest.
	4. Leppetrahvid ja viivised tasutakse 14 (neljateistkümne) kalendripäeva jooksul vastava nõude saamisest arvates.
	5. Täitja võtab endale vastutuse Objektide valve ja kaitse eest Objekti Tellija poolt valve alla andmise momendist kuni valve alt võtmise momendini.
	6. Lepingust tulenevate viiviste ja leppetrahvide maksmine, samuti tekitatud kahju hüvitamine, ei vabasta Lepingut rikkunud Poolt mistahes Lepingu järgsete kohustuste täitmisest.
	7. Lepingust tulenevaid õigusi ja kohustusi (sealhulgas nõudeid) ei või Täitja üle anda kolmandatele isikutele ilma Tellija eelneva kirjaliku nõusolekuta.
6. **Lepingu tähtaeg**
	1. Leping jõustub 01.01.2024 ja kehtib 12 kuud (kuni 31.12.2024 kaasa arvatud).
7. **Lepingu muutmine ja lõpetamine**
	1. Lepingut saab muuta RHSis sätestatud juhtudel. Lepingu muudatused vormistatakse kirjalikult lepingu lisana. Kirjaliku vormi mittejärgimisel on muudatused tühised.
	2. Kui üks Lepingu pool ei täida Lepingus sätestatud kohustusi, võib Lepingut mitterikkunud pool Lepingu korraliselt üles öelda, teatades sellest kirjalikult teisele Poolele 3 kuud ette ja nõuda sisse kõik teise Poole poolt tekitatud kahjud.
	3. Lepingu lõppemine või ülesütlemine ei lõpeta Lepingust tulenevaid kohustusi, mis Lepingu lõppemise või ülesütlemise hetkel on nõuetekohaselt täitmata.
8. **Pooltevahelised teated ja kontaktisikud**
	1. Lepinguga seotud teadete edastamine toimub üldjuhul e-posti teel. Informatiivset teadet võib edastada ka telefoni teel.
	2. Tellija kontaktisik on Andrei Korol, telefon 359 9197, e-post andrei.korol@narva.ee
	3. Täitja kontaktisik on ………………, telefon ……., e-post………
	4. Kontaktisiku muutumisest teavitab pool kirjalikult teist poolt viivitamatult.
9. **Konfidentsiaalsus**
	1. Täitja on kohustatud käsitlema konfidentsiaalsena Lepingu täitmisel temale teatavaks saanud informatsiooni Tellija ja tema tegevuse kohta, samuti Lepingu täitmisel teatavaks saanud isikuandmeid, turvaandmeid ning muud teavet, mille avalikuks tulek võiks kahjustada Tellija huve.
	2. Konfidentsiaalse teabe levitamist, müümist või pakkumist Täitja, tema töötajate või mõne muu isiku poolt käsitletakse kui Lepingu olulist rikkumist, mille tulemuseks võib olla Lepingu ülesütlemine. Konfidentsiaalsusnõue on tähtajatu.
10. **Muud tingimused**
	1. Lepingu täitmisel juhinduvad Pooled Eesti Vabariigi kehtivast seadusandlusest.
	2. Leping jõustub selle allakirjutamise hetkest Poolte poolt ja kehtib kuni Lepingust tulenevate kohustuste täitmiseni või Lepingu lõppemiseni Lepingus sätestatud juhtudel.
	3. Vaidlused, mis tekivad Lepingu täitmise käigus, lahendatakse läbirääkimiste teel ja kokkuleppel. Kui Pooled kokkulepet ei saavuta, lahendatakse vaidlus seaduses ettenähtud korras.
	4. Leping allkirjastatakse digitaalallkirjaga. Lepingu sõlmimise kuupäevaks on hiliseima allkirja andmise kuupäev.

1. **Osapoolte allkirjad**

 **Tellija: Täitja:**

**(**allkirjastatud digitaalselt) (allkirjastatud digitaalselt)

Narva Linnavalitsuse Linnamajandusamet

direktor